recursal/Fanatic-Fandom huggingface dataset:
Tilean Crossbowmen

A Birodalom taktikái építenek a lőfegyveres támogató egységekre, amik segítik a gyalogságot és lovasságot. A Birodalom többféle lőfegyverrel ellátott egységet tud alkalmazni, az egyik ilyen a számszeríjászok, akik messzire elhordanak és kárt tudnak okozni még a páncélos ellenségekben is. A számszeríj ismert a Birodalomban, de nem nagyon kedvelik. Azonban nagyon népszerű fegyver a tileaiak körében, a Birodalmi állami hadseregek pedig sok tileait tartalmaznak. A legjobb számszeríjászokat Tileából toborozzák, nevükből eredően a katonák fegyvere a számszeríj.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 63. és 92. oldal
Skeleton

Az Öregvilág csataterei tele vannak a megszámlálhatatlan bátor harcosok sírjával, akik harcban estek el és sietősen csinált nyughelyen vannak, vagy még el se temették őket. Még holtukban sincs nyugta a bukott harcosoknak, mert a sötétmágival újra harcba hívhatják őket. Minden ***csontváz*** életükből csak emléktöredékeket tud feleleveníteni régi csatákról. Kényszert éreznek rá, hogy meneteljenek és háborúzzanak a mesterük parancsára, mint ahogy azt tették életükben is. A sötétmágia ereje tartja össze csontjaikat és ad erőt nekik. A csontváz harcosok rozsdás fegyvereket, fejszéket és kardokat, lándzsákat hordoznak meg egyéb ősi felszerelést. Néhány rongy még lóghat esetleg csontjaikról vagy viseltes páncélban vannak, amit kosz és rozzda lep el. A csontvázak olyan élőholtak, amiket egy nekromanta vagy idéző irányít, esetleg egy élőholt bajnok (mint mondjuk egy lícs). Ezeknek közel kell lenniük a csontvázakhoz, máskülönben a kötésük megszakad, ugyanez történik, ha a mágus maga hal meg, a serege akkor összeesik a mágia hiánya miatt. A lovak esetén csontváz paripákról van szó, akik csontváz lovasaikat viszik csatába az élők ellen.

## Előfordulás

* Warhammer Fantasy Battles (1st Edition)
* Battle Bestiary (4th Edition)

## Források

* Warhammer Fantasy Battles (1st Edition) - 49. oldal
* Battle Bestiary (4th Edition) - 72. oldal
Talisman

A varázslók néha kénytelenek speciális kellékeket, amuletteket, vagy talizmánokat használni, hogy képesek legyenek sikeresen végrehajtani egy varázslatot.

## Ismertebb talizmánok

* Személyes talizmán: minden varázslónál van egy bot, kristály, pálca vagy egyéb ereklye, amit személyes talizmánként használnak és csak egy létezik belőlük.
* Silver Rune Bowl
* Philtre
* Amulet
* Skrying Glass
* Were-Scalp
* Pure Relic
* Cap of Darkness
* Wishbone
* Kin Familiar
* Golden Time Glass

## Források

Warhammer Fantasy Battles (1st Edition) – 59. oldal
Helmgart

Birodalmi erődváros a Reikland déli részén, pontosabban a Grey Mountainsnál. A hegyen átvezető legnagyobb hágó, Axe Bite Pass mind a Birodalom, mind Bretonnia számára fontos katonai útvonal, így Helmgart ezért épül a stratégiai fontosságú pontra. A masszív tornya a hegyoldalba lett építve, falai pedig lezárják az átjárót.

## Források

* Warhammer Armies: The Empire (4th Edition) - 6. és 12. oldal
Solland

A Birodalom egyik provinciája, melynek tartományi fővárosa Pfeildorf. A térséget a Sol folyóról nevezik el, aminek hírhedten hideg vize van, bár Solland lakói eleve hozzászoktak a hegyvidéki hideg terephez. Tavasszal a Sol kiárad, mert a Grey Mountains megolvadt hava felduzzasztja a folyót.

## Történelem

Sigmar az uralkodása során a hozzá hű törzsfőnököket (a későbbi választófejedelmek) meghagyja uralkodni az ő nevében. A későbbi Sollandot is egy ilyen törzs lakja, a tartomány egészen 1707 I.C.-ig fennmarad, utána Wissenland olvasztja magába.

1707-ben az ork hadfőnök, Gorbad Ironclaw a Black Fire Pass felől megtámadja a Birodalmat. A zöldbőrű hadak kifosztják Nulnt, a Mootot feldúlják, Solland pedig el lesz árasztva az ork hadakkal. Solland választófejedelme, Eldred csatát vállal, de elesik, runefang kardja pedig az ellenség kezébe kerül. Solland ettől kezdve megszűnik önálló tartománynak lenni, több grófja nem is lesz.

Az orkok majd Grunbergnél megütköznek Wissenland seregével és legyőzik azt, majd ostrom alá veszik Altdorfot, ahol Sigismund császár is elesik, de a város kitart.

A Runefang kard, Solland Sword több évre eltűnik, majd csak egy közös ember-törp expedíció szerzi vissza egy földalatti odúból. Azóta a birodalmi fegyvertár, a császári kincstárban pihen a kard, a drakwaldi mellett. Bizonyos esetekben előveszik az őrizet alól és egy-egy hős, vagy varázsló kezébe adják.

## Források

1. ↑ The Empire (4th Edition) - 13. oldal
2. ↑ The Empire (4th Edition) - 11. oldal
3. ↑ The Empire (4th Edition) - 17. oldal
Averland

Averland a Birodalom egy provinciája, melynek tartományi fővárosa Averheim. A térség az Aver folyóról kapja nevét, ami főleg eme tartományban halad át. A provincia határos Wissenlanddel, Reiklanddel, Stirlanddel és Mootlanddel. Délre található a Black Fire Pass, egy stratégiai fontosságú átjáró, ami számos csatát látott már.

## Hadsereg

Averland regimentjei fekete és sárga színű ruhákat hordanak. Az így öltözött katonák őrzik Black Fire Pass bejáratát, az egyik kevéske átjáró egyikét a hegységen és amit az ork fosztogatók szoktak használni.

Averlandi számszeríjász.Averlandi alabárdos.
## Történelem

Sigmar a hozzá hű törzsfőnököket megjutalmazza, így ők uralkodhatnak saját területük felett az ő nevében. Averland is ilyen, grófja, avagy később |választófejedelme jogosult az új császár megszavazására.

## Források

* Warhammer Armies: The Empire (4th Edition) - 5., 13. és 49. oldal
Unicorn

Az **unikornisok** erős lények, olyan kemény patákkal, mint a vas és olyan fújtató lélegzettel, mint a gőz. Nehezen lehet betörni őket, mert intelligensebbek, mint a legtöbb nagyobb szörny. Az unikornisok különösen irtóznak a gonosz lényektől és nem hagyják magukat, hogy ezek üljék őket meg. Az unikornist idővel emberek és elfek lovagolják meg, a erdei elf mágusok favorizálják eme erős és lojális lényeket.

Az unikornisok szarvukat kopjaként használjak harcban, illetve mivel mágikus lények, mágikus aura veszi őket körül, ami semlegesíti más mágiák hatását és a daemoni aurát is oszlatni tudja, ezzel sebezhetővé téve őket.

## Források

* Battle Bestiary (4th Edition) - 85. oldal
Unberogen

Egy emberi törzs, ami a leendő Birodalmat alapító többi törzzsel együtt az északi erdőségekből migrált nyugatra, a mai Birodalom területére. -30 I.C.-ben a törzsfőnöknek fia születik, aki a Sigmar nevet kapja. Az Unberogenek, mint a többi ember, szintén jó kapcsolatot alakított ki a törpökkel, akik oldalán többször is megütköznek a zöldbőrűekkel. Sigmar se tér el ettől, sőt, népe legendás harcosává válik, aki több csatában is diadalmaskodik az orkok felett. Egy esetben (-15 I.C.) még a törp főkirályt, Kurgan Ironbeardet is kiszabadítja más foglyokkal egyetemben.

-8 I.C.-ben Sigmar lesz a törzs vezetője atyja halála után. A Ghal Marazt forgató férfi (aki Kurgantól kapta a fegyvert ajándékba), megkezdi a többi emberi törzs egyesítését. Az Unberogen ellenségeit csatában törik meg, vagy száműzik a Grey Mountainstól délre és északra, néhányan a Middle Mountains erdőségeinél telepszenek csak meg.

-1 I.C.-ben egy masszív ork és goblin invázió tart a törpök felé, Kurgan szövetséget köp Sigmarral, aki azonnal mozgósítja harcosait és előbb Zhufbart menti fel, majd az év későbbi részében döntő győzelmet arat az első Black Fire Pass-i csatában. Ezt követően Sigmart császárrá koronázzák és megalapul a Birodalom.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 4-5. oldal
Vim-to Mage

Nippon mágusai, akik egyben vim-toista szerzetesek. Az arkán vallást követve vallják azt az elvet, miszerint csak az öregedés révén jut valaki közelebb a megvilágosodáshoz és az önvédelmen kívül mindenféle harc elvetendő. Ezért minél idősebb egy vim-to mágus, annál ritkább, hogy csatatéren megjelenik. Fegyvert egyáltalán nem hordanak, viszont valamiféle talizmán (általában fehér bot) mindig van náluk.
Boatman

Az Öregvilág sok partmenti településsel bír és belső vízi úttal. Ezek mind fontos kereskedelmi és kommunikációs utak. A **folyami hajósok** ugyanazt a szerepet töltik be, mint a lovaskocsisok az úton: utasok szállítása és áruk szállítása egyik helyről a másikra, elkerülve a rablók és tisztviselők figyelmét. Amellett, hogy kompetens hajósok és navigátorok, a folyami hajósoknak képesnek kell lenniük maguk után nézni, ahogy az utasok és rakomány épségéért is ők felelnek, hiszen egyes kereskedelmi utak keresztülmennek vad és veszélyes vidékeken.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 22. oldal
Stag Beetle

A ***szarvasbogár*** a legnagyobb óriás rovar, ami egyben a legveszélyesebb is. Húsevő lények, amik a dögökből és élőkből egyaránt lakmároznak. Óriási alsó állkapcsukkal támadnak, amik mérgezőek. Amint megölnek valamit, a testet a földalatti odúijaikba húzzák, ahol elfogyasztják azt.

## Források

* Warhammer Fantasy Battles (1st Edition) - 47. oldal
Wiki rules

Below is a suggested set of rules to follow when editing this wiki. Administrators of this wiki should read these rules and adapt them as necessary.

1. **Keep it civil**: Do not make personal attacks on other people. If you need to criticize another user’s argument, do so without attacking them as a person. Do not use bigoted language, including slurs which degrade another person or group of people based on gender, race, sexual orientation, nationality, religion, etc.
2. **Be a productive member of the wiki**: Contribute to the wiki in line with the established processes and conventions. Need help? Ask an administrator! Disrupting the wiki with “edit warring” over differing opinions of a topic with another user or group of users is not productive.
3. **Do not engage in excessive self-promotion**: The wiki is a collaborative community resource for the topic at hand. It is NOT a free place to advertise your related website, YouTube channel, blog, social media account, etc. Have a question about whether your link would be welcome? Ask an administrator!
4. **Do not harass other users**: If somebody asks you to stop posting certain content on their wall, respect their wishes. It is their wall.
5. **Do follow community guidelines for formatting**: When a community has established formatting, it’s important to adhere to that, especially when spoiler content is involved.
Blodren Sword

Az Észak Varázslója legyőzése után, a leendő norscaiak törzsei elindultak Északnak. A fiatal és rosszindulatú emberek itt egy laza királyságot hoznak létre. Az északiak erősök és harcban rettenthetetlenek, vezetőik gyakran egyszerű varázslók. A jó fegyverek kovácsolása erős tradíció a népnél, a **Blodren Kardot** a legnagyobb mércével készítették és varázslattal bűvölték. A kard így felruházza a használót és seregét azokkal a tulajdonságokkal, amiket a norscaiak nagyra tartanak: kitartással és hősiességgel.

## Források

* Warhammer Fantasy Battles (1st Edition) - 89. oldal
Council of Thirteen

A ***Tizenhármak Tanácsa***, avagy a Romlás Tizenhárom Nagyura a skaven alant-birodalom vezetői. A tanácsban vannak a legnagyobb skaven városok és erődök vezetői, ahogy a visszavonult életet élő, a halál és varázslat útjait tanulmányozók is. Egy tucat és nem 13 Romlás Nagyura van, a teljes létszám a Szarvas Patkány személyével van meg. A Tizenkettek tanácsa alkalomadtán találkozik, amúgy meg mágikus módon kommunikálnak egymással. Ők koordinálják a skavenek aktivitást az egész világon és terjesztik mesterük, a Szarvas Patkány szavát. Azt mondják, hogy bármely skaven kihívhatja a Romlás Nagyurainak bármely tagját és elnyerheti annak helyét a Tizenkettek tanácsában, ha sikerül legyőznie, ám azt is rebesgetik, hogy a jelenlegi Romlás Nagyurai már több mint 400 éve tartják posztjukat. A Nagyklánok négy vezetője egyben a Tizenkettek tagjai is.

A titokzatos szürkelátnok nevű skavenek az Enyészet Nagyurainak szolgái és viszik a klánoknak azok utasításait. Sok szürkelátnok van és mind egy fontosabb pozíciót töltenek be a skavenek között, akik csak a legfontosabb ügyekkel hajlandóak magukat zavarni.

## Források

* Battle Bestiary (4th Edition) - 62-63. oldal
Black Fire Pass

A Black Mountains egyetlen megbízható hágója, ami egy nagy sziklahasadék a Worlds Edge Mountains és a Black Mountains között, ami kész sziklafalként magasodik az átkelő széleinél. A hágó a közepénél kiszélesedik, felfedve egy kiterjedt felvidéki völgyet, ami nem egy ikonikus csatának ad otthont. Az első ütközetben maga Sigmar veri szét a nagy számú ork sereget.

A törpök és a Birodalom is több erődöt emel erre, hiszen természetes szűkület révén megtudja akadályozni a zöldbőrű seregeket, hogy éreztessék túlerejüket és még időben megsemmisítsék őket.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 12. oldal
Artillerist

A ***tüzér*** olyan katona, aki az ágyúkat kezeli. A Birodalomban Nuln híres a tüzériskolájáról, ahol a kohómesterek ágyúkat készítenek és ahol a legjobb tüzéreket képzik. Mivel az ágyúk hírhedten mocskosak, a tüzérek gyakran lesznek koszosak, kormosak, ezért értelemszerűen az egyenruha is fekete. Sok tüzér hord bőrzekét, hogy védje őket az ágyú visszacsapásától.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 49. oldal
Garathea's Cord

Vékony vörös zsineg, amit erővel bájoltak meg. Használható elszakíthatatlan kötélnek is. Illetve bármi, amit ezzel kezdenek húzni, az alig pár font súlyúnak fog érződni. A zsineget eredetileg Garathea, egy nagy mágus készítette, hogy elbontsa riválisa tornyát. Ez ugyan sikerül neki, de ő is a romok alá kerül. Azóta a zsinegét többször elvágták, így több van belőle, bár hosszabb példányok igazán ritkán kerülnek elő, viszont a kisebb zsinegek relatív gyakran feltűnnek.

## Források

* Warhammer Fantasy Battles (1st Edition) – 86. oldal
Sceptres of Power

A ***Hatalom Jogarai*** elf kovácsok által készített mágikus tárgyak, amiket még az Első Korban készítettek, hogy az elfek megtartsák uralmukat a kisebb fajok felett. A jogarok ritkák és nagy értékűek, hiszen a jogarok révén uralhatóak a különböző fajok, viszont különböző fajokhoz különböző jogarok szükségesek. Az irányítható fajok az orkok, trollok, ogrék, sárkányok és a goblinok. Azonban a jogarok egy év alatt teljesen kiszipolyozzák a használó akaratát, ami halálhoz vezet.

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) – 90. oldal
Forseta

A Redwake folyóvölgyben található emberek lakta települése, északra Alt Cliath városától. Forseta egy láp köré épült, a lakók elégé kedvesek. A lápi emberek úgy ismerik a helyi mocsarat, mint a tenyerüket és akár idegenvezetőnek is szegődhetnek. Nélkülük is átlehet kelni a mocsáron, de ez veszélyekkel is járhat, hiszen a mocsár elnyelheti a kalandorokat.

## Források

* Warhammer Fantasy Battles (1st Edition) - 120. és 124. oldal
First Battle of Black Fire Pass

Black Fire Pass egy stratégiai fontosságú pont, ahol az idők során számos harc zajlik, de a legnagyobb, legvéresebb és legnehezebben kivívott az az első csata, ahol maga Sigmar vezeti diadalra az emberi törzseket és Kurgan Ironbeard törp főkirály csapatait. Black Fire Pass a Black Mountains egyetlen megbízható hágója, ami egy nagy sziklahasadék a Worlds Edge Mountains és a Black Mountains között, ami kész sziklafalként magasodik az átkelő széleinél. A hágó a közepénél kiszélesedik, felfedve egy kiterjedt felföldi völgyet, ami nem egy ikonikus csatának ad otthont.

## Előzmények

Az ork és goblin seregek számára az átkelő csakúgy, mint a jövőben, fontos útvonalnak számít, ha a mai Birodalom felé veszik útjukat. Szebb korokban a helyet törpök védték, de a Szakáll Háborúja és az azt követő összeomlás miatt a törpök már nem rendelkeznek akkora erővel, hogy bármikor gátat szabjanak a zöldbőrű hadaknak.

-1 I.C.-ben Kurgan meneszti Alaric the Mad rúnakovácsot, hogy menjen Sigmarhoz segítségért, mert egy hatalmas ork és goblin sereg tart a hágó felé, ami veszélyezteti a törp birodalmat. Sigmar egy legendás harcos és az Unberogen törzs vezetője, aki egyesítette az emberi törzseket és jó barátságot ápol a törpökkel, miközben számos csatában győzedelmeskedett a zöldbőrűek felett.

Sigmar természetesen most is megsegíti Kurgan főkirályt, az emberi hadak pedig felszabadítják Zhufbar ostromlott erődjét. Az év későbbi szakaszában az egyesített ember-törp sereg megütközik a zöldbőrűek fő hadával az átkelőnél, ami több órányi vérfürdőt eredményez. Sigmar megfutamítja az ellenséget, ezzel évekre biztonságba helyezve a törp birodalmat.

## Utóhatás

A következő tavasz során (1 I.C.) Sigmart császárrá koronázzák (az Alaric által készített koronával), aki így a Birodalom első uralkodója lesz. Alaric továbbá elkezd 12 rúnakardot készíteni, ajándékul a segítségül. Ezek jóval Sigmar eltűnése után lesznek kész és az akkori választófejedelmek kapják meg, ami hatalmuk jelképe lesz.

## Források

* Warhammer Armies: The Empire (4th Edition) - 4-5. és 12. oldal
Malbrothax

Néha tévesen Dögvész Elementálnak is nevezik. A Malbrothax (néha Mabrothax) valójában egy remete nagyobb démon. Azt mondják, hogy a Káosz Isten, Nurgle, a Romlás Urának szolgálatában van, de természetéről elég keveset tudni. Képes magát bűzös levegőként manifesztálni, de kétségkívül akkor a legeffektívebb, mikor fizikai formát ölt. Azon esetekben, mikor megjelenik az anyagi világban, a Malbrothax kórságokat és dögvészt terjeszt, telejs népességeket irtva ki.

## Kinézet

Fizikai formájában a Malbrithax egy púpos, oszladozó humanoid alak, ami 12 láb magas, ha teljesen kihúzza magát. Egyhónapos hullának néz ki, bőrét oszladozó kelések fedik. Csontok és belsőszervek türemkednek ott ki, ahol bőre elrothadt. Levegő formában képes szilárd tárgyakon áthatolni és alapjáraton immunis a nem mágikus támadásokra. Képessége 10 mérföldes körben terjeszteni az élők között a Fekete Pestist és pestis szelével pusztítani.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 257-258. oldal
Kin Familiar

Idéző varázslatoknál elengedhetetlen a ***bizalmas rokon*** feláldozása, avagy egy jóságos szimbólum. Ez általában mondjuk egy állatot jelöl, mondjuk a boszorkány macskája, vagy kőt, esetleg ékszert. Utóbbi ékszereket szokás mondjuk kardok markolatába ágyazni.

## Források

* Warhammer Fantasy Battles (1st Edition) - 92. oldal
Grindlewood

Grindlewood egy varázsló, aki létrehozza a róla elnevezett mágikus dobozokat. Ezek kis fadobozok, amik 10 köbméter rakományt tud magába fogadni, bár a súlyuk megmarad. Csupán néhány ilyen doboz készül el, mert Grindlewood belezuhan az egyikbe és kitöri a nyakát.

## Források

* Warhammer Fantasy Battles (1st Edition) - 86. oldal
Boris Goldgather

A Birodalom császára, akinek uralkodása során a Birodalom nagyban meggyengül és egy sor katasztrófa is éri. A legendák szerint Boris uralkodása már maga is egy csapás, az emberek nyögnek a túladóztatás és korrupt hivatalnokok alatt, miközben a hadsereg elhanyagolódik és sok határerődöt kiürítenek. Leverten és félig éhezve, a népesség kénytelen szembenézni az Öreg Világot megrázó legnagyobb katasztrófával: az 1111-es Fekete Pestissel.

## A Fekete Pestis

Több ezren pusztulnak el 1111-1112 telén, egész falvak néptelenednek el, a városokat elhagyják és a provinciális fővárosokban a lakosság kétharmada meghal. A helyzet még rosszabbá válik, mikor a skavenek előtörnek járataikból és fosztogatásba, pusztításba kezdenek ott, ahol a pestis kifejtette hatását.

A pestis az elkövetkező négy évben lecsillapodik, az egyetlen pozitív esemény Boris Goldgather 1115-ös halála a pestis által. Halálhíre javítja az emberek morálját. 1124-ben pedig sikerül végre a skaveneket kiűzni a Birodalomból és megkezdődhet az újjáépítés. A Birodalom lakossága valamivel a tizedénél is kisebbre csökkent a pestis előttiének. Rengeteg falu elhagyatottá vált, a Birodalom jó része pedig pusztasággá válik. Mandred császár alatt sikerül majd újjáépíteni a megtépázott Birodalmat.
Eagles

Nagy és rettegett madarak, a nagytestű sasok alapvetően jó élőlények, de az ellenségnek nem bocsátanak meg. Levegőben erősek, míg a földön lassúak. A Worlds Edge Mountains bérceinél lévő fészkeiket a hárpiák gyakran prédálják fel.

## Források

* Warhammer Fantasy Battles (1st Edition) - 44. oldal
* Battle Bestiary (4th Edition) - 81. oldal
Under-Empire

Az **alant-birodalom** a skavenek által használt kifejezés saját birodalmukra. A skavenek létrejöttük után gyorsan elterjednek a világban, létrehozva településeket a csatornákban, a mit sem sejtő városok alatt és földalatti erődöket szállnak meg a föld alól. Kiterjedt és tekervényes alagúthálózatot hoznak létre, ami Arabytól, a távoli déltől az északi Cathayig nyúlik. Ugyanilyen komplex kémhálózat és ügynökök jelentenek a skaveneknek az ellenség terveiről. A hálózat közepén található az alant-birodalom kiterjedt, burjánzó enyészet városa, Skavenblight. Ez a legtitkosabb és legaljasabb város mélyen az álnok észak tileai mocsarak mélyén van.

A skavenek alattomos terjeszkedése fáradhatatlanul és állandóan folytatódik, emésztve a civilizáció gyökereit úgy rágva, mint a rák. Romlást és hanyatlást akarnak hozni az Öregvilágba, a civilizált fajok bukását okozva, hogy a romjaikon lakmározzanak és uraljanak minden élőlényt. A skaven alant-birodalom rohamosan terjeszkedik és a Szarvas Patkány napról-napra erősödik, habár a legtöbb esetben alszik, várva a gyermekei hívását, ami felébreszti és elpusztítja a halandók világát, hogy bomló húsukból lakmározzon.

## Források

* Battle Bestiary (4th Edition) - 62. oldal
Gisereux Gap

A Grey Mountains természetes határként választja el a Birodalmat Bretonniától, amik között csak bizonyos hágókon lehet közlekedni. A Gisereux Gap a két királyság közti legfontosabb útvonal, ami a hegység északi részén található. Itt a táj felfölddé válik, ami kedvező az utazók számára.

## Források

* Warhammer Armies: The Empire (4th Edition) - 12. oldal
Hobgoblin

A hobgoblinok a goblinok nagyobb és agresszívebb rokonai. Sőt, képesek a normál goblinokkal szaporodni, létrehozva az átlagnál nagyobb goblinokat. Erősebbek, agresszívabbak és szívósabbak, de sokkal jobban szervezettebbek is rokonaiknál. Ezen tulajdonságaik miatt a magányos kalandorok és a várbörtön vadászok jobban félnek tőlük.

Termékeny fémmegmunkálók, még ha nyersek is, saját maguk állítják elő fegyvereiket és páncéljaikat, méghozzá jelentős mennyiségben, amit más goblinok is használnak. Harcban még ha elfogja őket az indulat, akkor se tudják letépkedni magukról a páncéldarabokat. A sámánjaik ádáz mutáns őrkutyákat tartanak, amiket hobhoundnak neveznek.

## Források

* Warhammer Fantasy Battles (1st Edition) - 37. oldal
* Forces of Fantasy - 33. oldal
Helblaster Volley Gun

A Birodalom által hadrendben tartott Helbaste Volley Gun 9 különálló csővel rendelkezik, amik egy kör alakú forgattyún kapnak helyet. Amint a forgattyút elforgatják, a leleményes vezérmű rendszere begyújtja a tölteteket, amik kilövik az ágyúgolyókat. A Helblaster előnye, hogy egyetlen pusztító tűzzel több lövést tud leadni. Egy teljes sortűz akár a legkeményebb regimenteket is képes szétszabdalni, irdatlan veszteségeket okozva egy szempillantás alatt. Hátránya, hogy harctéren lehetetlen újratölteni, minden elsütött csövet el kell távolítani és újratölteni, mielőtt visszahelyeznék a helyére. A másik, még ennél is nagyobb probléma a fegyver hajlamossága a beragadásra, vagy hogy el sem sül, ami esetben a Helbaster teljesen hasznavehetetlenné válik. Sőt, annak esélye, hogy mind a 9 cső elsüljön, elég pici, mert előbb fog a fegyver csütörtököt mondani, mint hogy ez megtörténjen. Ha a fegyver már az első lövésnél beakad, akkor valami nagyon szokatlan történhetett: a személyzet például túl sok lőport töltött be és az első lövés során mind a 9 cső elsül, majd a Helblaster darabokra robban, elpusztítva a személyzetet is. A fegyverrel lehetséges egyszerre lőni, vagy egyesével, a tüzérektől függ hogyan akarják.

A Helblasterek tömör eszközök, melyeket vasból és rézből készítenek. Nehéz őket elpusztítani, bár egy másik hadigép, vagy nagyobb szörny találata elég, hogy sérülést okozzanak. Használatához három tüzér szükséges, minél többen esnek el, annál tovább tart az újratöltés és tüzelés, míg halott legénység mellett a Helblaster haszontalanná válik.

## Források

* Warhammer Armies: The Empire (4th Edition) - 22. oldal
Borunna

Borunna egy kis erdős terület, ahol egy híres műhely működik, ami az elérhető legjobb acélpengéket készíti. Elf tanításoknak köszönhetően a mesteremberek képesek korlátozott számban bűvölt fegyvereket előállítani. Ezeket a híres "Boruna Rúna" alapján lehet felismerni, ami a fegyver egyik oldalán található, míg a "Név Rúna" a másikon. Utóbbi egy olyan rúna, ami a varázsló vagy kovács nevét jelzi (egyesek tehetségesebbek, mint a többiek). Az "átlagos" fegyverek esetében csak a "Boruna Rúna" található meg, a mágikusokra kerül fel a másik rúna.

## Fegyverek

A mágikusan bájolt lándzsa, nyíl, kétkezes kard és kard hatásos élőholtak, istenek és démonok ellen.

## Történelem

Nagyon régen Borunna kovácsai és varázslói segítenek részben felszerelni a világ szabad népeit a rettegett Észak Varázslója ellen, aki hatalmas birodalmat hozott létre Északon. A nekromantát végül sikerül megölni, birodalmát pedig megsemmisíteni.

## Források

* Warhammer Fantasy Battles (1st Edition) - 87. oldal
Peak Pass

A Worlds Edge Mountains két hágója közül az egyik, ami a távoli északon, Kislev területén található. Ezt a két átjárót leszámítva nem lehet a hegységen átjutni, legalábbis a felszínen, viszont számos földalatti járat van, amik révén átkelhető a hegység.

## Források

* Warhammer Armies: The Empire (4th Edition) - 12. oldal
Nec-Tomun

Aran Cabal sötét varázslói és kovácsai évek megfeszített munkái során számos gonosz fegyvert hoznak létre, amik csupán gyakorlásra szolgáltak a Nec-Tomun, avagy a Shadow Death (Árnyék Halál) megalkotásához. A rettegett fegyver egyenesen Észak Varázslója fegyverévé válik, bár ez sem menti meg a nekromantát a végzetétől. A világ népei megsemmisítik birodalmát és megölik a varázslót. A Nec-Tomun el lesz pusztítva, mint Aran Cabal legtöbb fegyvere, bár egyesek szerint a kard elveszett és azóta is elfeledve várja új gazdáját.

## A kard

Nec-Tomun egy mágikus kard, ami csak a legbátrabbakat nem sújtja félelemmel. A fegyver nagyban megnöveli a tulajdonos fizikai és mágikus erejét, illetve minden vágása mérgező.

## Források

* Warhammer Fantasy Battles (1st Edition) - 87-88. oldal
Empire Battle Wizard

A ***Birodalmi csatamágusok*** a Birodalom szolgálatában lévő varázslók, akik katonai szerepkört látnak el. Képzésük az Altdorfban található 8 Mágia Kollégiumában zajlik. Egy tábornok jobban teszi, ha a seregében akad egy varázsló, aki foglalkozhat az orkok, Káosz, vagy skavenek mágiájával. A csatamágusokat jó, ha lóval látják el, hogy oda galoppozzanak, ahol a legnagyobb szükség van rájuk.

## Források

* Warhammer Armies: The Empire (4th Edition) - 15. és 91. oldal
Nuln

Nuln a Birodalom második legnagyobb városa. Altdorfhoz hasonlóan a Reik folyó mentén épült. Korábbi időkben Nuln nem egy császár székhelye volt. A tudás székhelyeként töltött ideje megelőzi Altdorfot (a jelenlegi birodalmi főváros), bár az elmúlt pár évszázadban Nuln Altdorf árnyékába került, ha a tudásról van szó. Ettől függetlenül Nuln egyetemei a mai napig kedvelt az akadémikus beállítottságú, vagy régi kerékvágású személyek számára.

## Elhelyezkedés

Nuln egész dél Reikland gazdasági központja, ahol a Wissenland, Stirland, Averland vagy keletebbi tartományokból érkező utazók összefutnak. Nulntól északra a Reik túl széles, hogy áthidalják, emiatt a város egy természetes találkozóhelyet formál a kereskedőknek és kalandoroknak, akik keletről nyugatra tartanak és viszont. A Nulnban lévő híd az utolsó a tenger előtt, bár kikötők azért találhatóak a Reik mentén. Továbbá Altdorfban vannak hidak, amik a kisebb csatornákba szakadt Reiket átfedik, de ezek nem az egész Reiket hidalják át, csak a csatornákat. Emiatt Nuln büszke, hiszen az ő hídjuk az Öregvilág egy csodája. A híd központi, fából készült része fel és lehúzható, elősegítve a védelmet.

## A tüzérek otthona

Nuln ad otthont a Birodalmi Tüzér Iskolának, ahol az ágyúkat öntik és ahol a tüzérek megtanulják a ballisztika művészetét. Továbbá megtanulják a sok gyakorlati problémát, ami a tüzérségi vonatok mozgatásával és karbantartásával jár. Az Iskolának köszönhetően nagy számú és hatékony tüzér alakulatok kerülnek ki a Birodalmi seregbe, amik sokkalta felsőbbrendűbbek, mint bármi Nulnon kívül.

## Hadsereg

Mivel az ágyúk hírhedten mocskosak, a tüzérek gyakran lesznek koszosak, kormosak, ezért értelemszerűen az egyenruha is fekete. Sok tüzér hord bőrzekét, hogy védje őket az ágyú visszacsapásától. Más Nulni regimentek is hordanak feketét, ellentétes színű tollforgóval és szalaggal, hogy megkülönböztessék őket.

Nulni tüzér.
## Történelem

1707 I.C.-ben Gorbad Ironclaw ork hadfőnök megtámadja a Birodalmat Black Fire Pass felől. A zöldbőrű sereg útjába Nuln kerül, amit kifosztanak, majd feldúlják a Mootlandot és Sollandot úgy elpusztítják, hogy megszűnik provinciának lenni. Az ork hordát csak Altdorf ostrománál sikerül leverni, de erre Sigismund császár élete is rámegy.

## Források

1. ↑ The Empire (4th Edition) - 15. oldal
2. ↑ The Empire (4th Edition) - 49. oldal
3. ↑ The Empire (4th Edition) - 11. oldal
Mardagg

Tévesen néha Halál Elementálnak nevezik. A mardagg a Káosz Isten, Khorne egy nagyobb démonja. Mikor a mardaggot megidézik, akkor csak egy dolgot tesz: gyilkol. A vérengzését csak úgy lehet megállítani, ha száműzik a létsíkjára vagy úgy, hogy "megölik" a fizikai formáját, vagy mágikusan távolítják el. Ellentétje a viydagg, ami 10% eséllyel feltűnhet, ha egy mardagg megidéződik. Minden mardagg, amit egy viydagg ölt meg, az végérvényesen elpusztul.

## Kinézet

A mardagg egy nagydarab, több mint 10 láb magas csuklyás csontváznak néz ki. Általában láncinget visel és egy nagydarab kaszát hord. Bármely lény, amit a mardagg megölt, azt semmiféle módon nem lehet többé az életbe visszahozni. Teljesen immunis a nem mágikus támadásokra, 10 mérföldes körzetében pedig minden élőholt vagy éteri lény megsemmisül és a nekromancia is használhatatlan lesz. Képes a halál szorítása mágiát használni, ami 10 mérföldes körzetben bármely élőlényre hathat. Ekkor egy láthatatlan ököl szorul a célpont teste köré, ami gyilkos erővel szorítja össze.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 258. oldal
Engineer

A mérnök egy foglalkozás, ami gépek feltalálásával és javításával foglalkozik, a Birodalomban az Altdorfban található Birodalmi Mérnökiskola képzi a legszínvonalasabbakat (alapítója és főmérnöke a híres Leonardo da Miragliano). Itt nem egy forradalmi hadieszköz születik meg, illetve a mérnökök akár katonaként szolgálhatnak a birodalmi seregben.

## Gőztank legénység

A híres gőztankok legénységét például mérnökök adják ki, bár a fiatal gépészek vonakodnak önkéntesnek jelentkezni a gőztank legénységégbe, mert a kazánok hírhedtek arról, hogy darabokra robbannak, ezzel a tankot egy óriási, nyomás alatt tartott tűzhellyé változtatva.

A tankparancsnokok szeretik használni az ismétlőpisztolyt, amit képzett fegyverkovácsok készítettek a Mérnökiskolában. Nem egy praktikus, vagy megbízható fegyver, de a gépészek notóriusan vonzódnak az ügyes kis szerkezetekhez, még ha azok nem is mindig működnek.

## Források

* Warhammer Armies: The Empire (4th Edition) - 33-36. oldal
Skeggi Brokenback

Skeggi Brokenback azon öt törp egyike, akik Thorgrim Branedimm alatt szolgáltak.

## A végzett zikkuratja

Ismeretlen időben Sigurd és 4 társa (Sigurd Strongarm, Sigrat Blackbrow, Saugorn Brittlebone és Sigrun Slendershank) menekülésre kényszerül vezetőjükkel, Thorgrim Branedimm-mel Dwarfstangle sötét erdejében. A Guthnog Bristlenose törzsfő vezette vegyes goblin sereg ezalatt szorosan a nyomukban lohol.

A törpök egy tisztásra lépnek ki, ahol egy ősi, elfeledett zikkurat tárul szemük elé. Thorgrim az épület felé vezeti társait, hiszen védhető helynek tűnik és ő inkább fegyverrel a kézben halna meg, mintsem hogy menekülés közben egy íj álljon a hátába. A Skeggi és a többi törp mind egyetértenek vele és elfoglalják helyüket az ősi épületen. Egyes lépcsők elpusztultak az idő folyamán, így ez a védőknek kedvez, hiszen a falak magasak, mindenképpen az épségben lévő lépcsőket kell az ellenségnek használnia. További előnye a törpöknek, hogy több goblin eltévedt az erdőben, ám a túlerő így is érezteti hatását, a védők tudják jól, hogy nem nyerhetnek, de minden egyes métert vérrel fognak megfizettetni.

## Felszerelés

* Páncéling
* Számszeríj vagy íj

## Előfordulás

* Warhammer Fantasy Battles (1st Edition)

## Források

* Warhammer Fantasy Battles (1st Edition) 31-33. oldal
Urn Guards

Néhány emberi törzsnél gyakori a holtak elhamvasztása és a hamvak urnába helyezése. Nagy vezetők halála esetén van, hogy testőrsége rituális öngyilkosságot követ el, az ő hamvaikat pedig uruk mellé helyezik. Élőholt vezetők, vagy nekromanták képesek széttörni az urnákat, szétszórva a hamvakat, amiket mágiával csontváz harcosokként feltámasztanak.

## Források

* Warhammer Fantasy Battles (1st Edition) – 86. oldal
Flagellant

Az Öregvilág veszélyes és gyakran kegyetlen hely, ahol a háborúk, járványok és természet erői teljes városokat képesek elpusztítani, a lakosságát koldussá, útonállóvá, vagy csavargóvá téve. Nem is csoda, hogy sokan megőrülnek a megpróbáltatások során. Sokan úgy látják, hogy ez egy jel az emberi birodalom bukására és hogy egy haldokló világ utolsó napjaiban élnek.

Elég gyakori eme pénztelen zelóta hordák számára, hogy csoportba tömörüljenek egy őrült szónok, az apokalipszis prófétája alatt. Eme bandák városról-városra járnak, terjesztve a rémálomba illő vízióikat.

Ha hírét veszik egy készülő csatának, a flagellánsok várakozva gyűlnek össze, hiszen ez lehet az utolsó apokaliptikus csata. Mikor a seregek megütköznek, a flagellánsok magukat nem kímélve rohannak a legádázabb küzdelembe, az önfeláldozás és végzet gesztusaként.

Megpróbáltatásaiknak köszönhetően (amely közül sokat maguknak okoznak), a flagellánsok szinte nem ismerik a fájdalmat és nehéz őket megölni. Továbbá majdnem semmitől se rettegnek, hiszen már rég elfogadták víziójukat a bekövetkező világvégéről, emiatt miért is félnének bármitől?

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 28. oldal
Cold One Rider

A sötét elfek lovassága, akik a cold one hüllőket ülik meg. Ostoba és szinte vak lények kemény bőrrel, amiket nyergen megülve lovagolnak csatába. Félelmetes szaglásukkal még a rejtőző élőlényeket is megtalálják és a sötétben gyorsan mozognak.

A **Hidegek** extrém makacs bestiák és nem éppen intelligensek. Hideg húsuk szinte teljesen immunis a fájdalomra és testük mérgező váladékot termel. Ezt a sötét elfek kismértékben elviselnek, más fajok sokkalta gyorsabban lesznek a váladék áldozataivá, már ha a Hidegek brutális karmai és borotvaéles fogaik nem tépik őket szét.

## Források

* Forces of Fantasy - 18. oldal
* Battle Bestiary (4th Edition) - 59. oldal
Jabberwock

A jabberwock olyan kaotikus démoni kreatúra, amitől az óvatos kalandorok okkal tartanak. Eme lények bárhol megtalálhatóak, ahol sötét van, bár jobban preferálják azon helyeket, ahol még hideg és nyálkás is a környezet. A jabberwock amint meglát valakit, azonnal támadásba lendül. Magát a lényt könnyű felfedezni, teste lumineszkál a sötétben, bár éppen a ténytől, hogy valaki egy ilyen lénybe belebotlott képes bénító félelmet okozni.

Nem éppen okos lények, gyakran összezavarodnak. Az eszükön elég könnyű túljárni, de csak ez az egyetlen gyengéjük. Sebeiket képesek begyógyítani, támadásnál fogukat és karmukat használják, amik mérgezettek. Ugyan van szárnyuk, de röpképtelenek.

## Források

* Warhammer Fantasy Battles (1st Edition) - 43-44. oldal
Zombie

A ***zombik*** friss holttestek, amiket az alávaló nekromancia hozott vissza az életbe. Mivel nem olyan rég halottak, mint a csontvázak, ezért több intellektusuk van és hasonlítanak inkább az élő emberekre, csak a nekromanta akarata irányítja őket. Bár a mágia hozta őket vissza, de továbbra is oszladoznak. A húsuk lóg, bűzlik és szakad le, ruhájuk rongyos és véres.

Mint a csontvázakat, a zombikat is mágia mozgatja, de eme kapcsot ellehet szakítani harcban, ha túl nagy a távolság vagy az idéző meghalt, ekkor a zombik összerogynak és nem mozdulnak többet. A zombik ugyanolyan sebezhetőek mint az emberek élve. Szörnyű alkotások ezek és extrém nehéz velük küzdeni, de a kemény katonák, akik állják a sarat legyőzhetik őket, ha megtartják hidegvérüket.

## Források

* Warhammer Fantasy Battles (1st Edition) - 49. oldal
* Battle Bestiary (4th Edition) - 74. oldal
Carrion Beetle

A dögbogár az óriás óriás rovarok családjába tartozik. Nevéből eredően halott vagy rothadó húst esznek, amit szag alapján találnak meg. Semleges lények, de ha megzavarják őket, akkor egy undorító, ragacsos támadó folyadákot fecskendeznek ki hasi mirigyiekből. Ez átmeneti vakságot okozhat, ha szembe jut.

## Források

* Warhammer Fantasy Battles (1st Edition) - 47. oldal
Engineers Guild

A ***mérnök céh*** a törpöknél lévő fontos céh, ami magába öleli a [[Engineer|mérnököket. A tradíciók erősek, a céh pedig vallja, hogy a technológiának stagnálnia kell. Emiatt vannak renegát mérnökök, akik például Altdorf Birodalmi Mérnökiskolájában helyezkedik el, ahol új dolgokat alkothatnak.

## Források

* Warhammer Armies: The Empire (4th Edition) - 15. oldal
Mozr Nobal

Törp kard, amit még az ősidőkben készítettek Karaz-a-Karakban. A mágikus fegyver felnagyítja tulajdonosa nemesebb tulajdonságait és egyben jelzi, hogy a Grimmson házban ki az aktuális uralkodó. A kis nemesi ház nem éppen nagy vagyonáról ismert, ahogy elég kevés híres vezért adott a világnak is, így ez tükröződik a fegyver mágikus erejében is.

A fegyveren Caraz-Adul rúnák vannak és a családi rejtjel. A birtokosa félelmet plántál az ork és goblin harcosok szívébe, illetve aki forgatja, azt hosszú és jó életet tudhat magának. Mivel a kard immunitást hoz a mérgekre, így a Grimmson ház fejei nem egyszer 10 gallonnyi alkoholt is elfogyasztottak egymaguk.

## Források

* Warhammer Fantasy Battles (1st Edition) - 89-90. oldal
Shogun

Nippon az izolált helyzete miatt sajátos kultúrát hoz létre, ahol egy harcos társadalom uralkodik. A sógunnak nevezett hadurak között van felosztva az ország, akik rendkívül kegyetlenek. Hatalmukat egyedül az elit, szamurájoknak nevezett harcosaik révén tudják megtartani. A sógunok és harcosaik teljesen ignorálják a külvilágot és túl elfoglaltak az egymás elleni harcban, így Nippon nem tud terjeszkedni kifelé.
Ottila

Ottila Talabecland választófejedelme, aki megtámadja Stirlandet, ezzel elindítva a két tartomány közti ellentétet. Ottila 1360 I.C.-ben kikiáltja magát császárnőnek, így egy időben két uralkodója van a Birodalomnak: a megválasztott és Talabecland aktuális választófejedelme.

## Források

* Warhammer Armies: The Empire (4th Edition) - 8. oldal
Talagaad

Talabecland területén, pontosabban Talabheim közelében található birodalmi település. Míg a tartományi fővárost egy jól védhető kráterbe építették, addig Talagaad azon kívül (déli részén), a Talabec folyónál van. Egy mély kikötőről van szó, ahonnan egy szűk út kapaszkodik fel a kráter szélére és egy alagúton keresztül visz befelé. Mivel ez az egyetlen bejárat Talabheim felé, így a járat mindkét oldalán egy-egy erőd őrzi azt. Talagaad egy nagyobb kompátkelő, hiszen a Talabec folyó túl nagy, hogy hidat verjenek rajta máshol.

## Előfordulás

* Warhammer Armies: The Empire (4th Edition)

## Források

* Warhammer Armies: The Empire (4th Edition) - 14. és 16. oldal
Imperial Gunnery School

A ***Birodalmi Tüzér Iskola*** Nuln híres intézménye és a Birodalom egyik legismertebb akadémiája. A Birodalmi hadsereg hadigépeit főleg két intézmény állítja elő: az altdorfi Birodalmi Mérnök Iskola és a nulni tüzériskola. A gépek révén lehetséges már messziről megtizedelni az ellenséges alakzatokat, vagy pontos lövésekkel kiiktatni a komolyabb szörnyeket, vagy hadigépeket.

Nuln híres az ágyúiról és tüzéreiről. Az iskolában a leendő tüzérek elsajátítják a ballisztika művészetét. Továbbá megtanulják a sok gyakorlati problémát, ami a tüzérségi vonatok mozgatásával és karbantartásával jár. Az Iskolának köszönhetően nagy számú és hatékony tüzér alakulatok kerülnek ki a Birodalmi seregbe, amik sokkalta felsőbbrendűbbek, mint bármi Nulnon kívül.

## Források

* Warhammer Armies: The Empire (4th Edition) - 15. oldal
Cold One

A sötét elfek királyságában található ősi, zöldbőrű hüllő faj. A mély és sötét barlangok között lelnek ezekre az óriási mutáns hüllőkre Hag Graef hegyei alatt. Minden bizonnyal a lizardmen faj ősei. Ostoba és szinte vak lények kemény bőrrel, amiket befognak hátasnak és nyergen megülve viszik őket csatába. Félelmetes szaglásukkal még a rejtőző élőlényeket is megtalálják és a sötétben gyorsan mozognak. A lizardmen fajtársaikra nem támadnak, még ha kényszerítenék is őket.

A **Hidegek** extrém makacs bestiák és nem éppen intelligensek. Hideg húsuk szinte teljesen immunis a fájdalomra és testük mérgező váladékot termel. A sötét elfek csak kis mértékben képesek elviselni a váladékot, illetve kis mennyiséget használnak a részegítő főzetekbe, amit az orgyilkosok és boszorkányelfek használnak. Más fajok sokkalta gyorsabban lesznek a váladék áldozataivá, már ha a Hidegek brutális karmai és borotvaéles fogaik nem tépik őket szét.

## Források

* Forces of Fantasy - 18. oldal
* Battle Bestiary (4th Edition) - 59. oldal
Viydagg

Néha hibásan Élet Elementálnak is hívják, a viydagg a Rend egy nagyobb démonja és az élet és természetet rendjével foglalkozik. A pletykák szerint egy jóságos isten hozta létre, hogy ellensúlyozza a mardagg depradációját. A viydagg külsőre egy fiatal, csodálatosan szép nőnek néz ki, aki több mint 10 láb magas, a haját pedig nem látható szél fújja. Köntösén és haján gyakran virágok díszelegnek. Teljesen immunis minden nem mágikus támadásra. Bármilyen élőholt vagy éteri lény 10 mérföldes közelében azonnal megsemmisül és a nekromancia se használható. Képes az életbe visszahozni bármilyen élőlényt (kivéve ha azt a mardagg ölte meg) és tövises sövény mágiát alkalmazni. Valahányszor egy mardagg idéződik meg, 10% eséllyel egy viydagg is megjelenik azzal a céllal, hogy megsemmisítse nemezisét. Bármely mardagg, amit egy viydagg ölt meg, végérvényesen megsemmisül.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 258. oldal
Lesser Daemon

Az ***alsóbbrendű daemonok*** a leggyakoribb daemon típus. Saját társadalmuk közkatonái, akik katonák, munkások, hírvivők vagy akármik, amit istenük elrendel. Mint minden daemon esetében, náluk is lehetetlen általánosítani természetüket, csak az bizonyos, hogy legtöbbjük 10 lábnál alacsonyabb. Nem mind gonosz vagy rosszindulatú. Mivel kevésbé veszélyesek mint a nagyobb daemonok, ezért gyakrabban is idézik őket meg, bár még így is halálosak tudnak lenni, ha nem irányítják rendesen őket. Mint minden daemon esetében, nekik is első reakciójuk a világra idézve az, hogy végezzenek az idézőjükkel.

## Előfordulás

* Warhammer Fantasy Roleplay Rulebook (1st Edition)

## Források

* Warhammer Fantasy Roleplay Rulebook (1st Edition) - 257. oldal
Warpstone

A ***torzkő*** a megszilárdult nyers boszorkányság szilánkjai. A régmúltban az omladozó romok között tenyésző patkányok állítólag nagy mágikus erőből táplálkoztak, a torzkőből. Káros hatására a kártevők mutálódnak, megnőve méretben és intelligenciában a Káosz aljas gyermekeivé, a Skavenekké. Megnövelt intellektusok és humanoid testük miatt a skavenek megtanulják a torzköveket használni romlott boszorkányságuk táplálására és hogy lenyűgöző erejű fegyvereket hozzanak létre. A torzkő fontos a skaveneknek, függenek tőle, hogy táplálják és mozgassák civilizációjukat, fontos szerepe van ocsmány ceremóniájuknál és a sötét istenük, a Szarvas Patkány imádatában.

## Fegyverek

A Skryre klán a warlock-mérnökei a mágia és tudomány őrült ötvözésének mesterei, akik többek között létrehozzák a rettegett torzkőszórókat, és az ugyanilyen pusztító mérgezett gázt.

## Források

* Battle Bestiary (4th Edition) - 62-63. oldal
Night Goblin Fanatic

A night goblinok közül a fiatal, tehetséges egyéneket a fanatikusok közé sorolják, akik furcsa és félelmetes harcosok. Az újoncokat kegyetlenül megkínozzák és teletömik különböző gyógynövényekből készült szerekkel. Emiatt a fanatikusok eltorzulnak és megőrülnek, arcukon örök vigyor torzul és soha nem beszélnek másokhoz. Harcban a normál társaik között bújnak meg, majd innen vad rohamra indulnak, forgatva a láncra kötött golyóbisaikat.
Empire Halberdier

Olyan Birodalmi katona, akinek fegyverzete egy alabárd, innen is a nevük: alabárdosok. A Birodalmi hadseregben az alabárdos regimentek szokták általában a haderő centrumát és alapkövét adni a lándzsások mellett.

## Galéria

Ostermarki alabárdos.Hochlandi alabárdos.Middenheimi alabárdos.Middenlandi alabárdos.Hochlandi alabárdos (4. kiadásos figura)Averlandi alabárdos (4. kiadásos figura)
## Források

* Warhammer Armies: The Empire (4th Edition) - 91. oldal
Karl Franz

A Birodalom jelenlegi császára, aki 2502 I.C.-ben kerül hatalomra. Birodalmi székhelye Altdorfban található.

## A hadsereg vezetése

Karl Franz személyes patronálásával az Altdorfban lévő Birodalmi Mérnökiskola képes kiemelkedő hadieszközöket előállítani, mint a hadi vagonok, gőztankok, illetve az egyszerűbb, konvencionálisabb fegyvereket.

Karl saját pénzén szereli fel és látja el a személyi testőrségét, a Birodalom legjobb katonáit, a Reiksguardot, amiket Altdorfban szállásol el.

## Felszerelés

A Birodalmi fegyvertárban, extrém őrizet alatt a császári kincsesházban található meg Solland és Drakwald választófejedelmeinek egykori Runefang kardja. Néha előveszik, ha nagyon szükség van nagy hősökre vagy erős varázslókra.

## Források

* Warhammer Armies: The Empire (4th Edition) - 17., 51. és 98. oldal
Horse

A **ló** egy elterjedt állat, amit számos faj alkalmaz hátasnak. Az Öregvilág több nemzetében a harcosok lovakkal vágtatnak háborúba. Bár nem tudják úgy megtámadni az ellenséget, mint a csatalovak és más paripák, de azért eltudják vinni lovasukat gyorsan a csata egyik feléről a másikra.

## Csatalovak

A hősök és nemesi születésű emberek heves csataparipákon lovagolnak háborúba. Eme tüzes vérmérsékletű csődörök elég erősek ahhoz, hogy egy teljes páncélzatú embert cipeljenek és kiképezték őket rúgásra és harapásra, miközben mestereik a hátukon harcolnak. Bretonnia lovagjai és a Birodalom lovagjai ilyen csatalovakon vágtatnak csatába.

Egy lovag, aki csatalovon ül jelentősen jobb helyzetben van, hiszen a lova olyan elhatározottan és bátran támadja az ellenséget, mint lovasa. Továbbá erős rúgásaik révén halálra tudják taposni az alájuk kerülő ellenséget.

## Források

* Battle Bestiary (4th Edition) - 10. oldal
Fortrenn

A Redwake folyóvölgyben található jelentős tengeri elf város, ami kikötőként funkcionál. A település sáncárokkal és fafallal van körülvéve.

Ismeretlen időben, mikor a megőrült varázsló, Psammon ork, goblin és gazemberekből álló "serege" a folyóvölgy békéjét és szabadságát fenyegette, egy csapat kalandor figyelmeztetni tudja Ailech-et, ami fegyverbe hívja harcosait, egy részük védelemben marad, míg egy kis egység egy százados vezetésével a kalandorok mellé szegődik. Ailech városa szintén így tesz.

## Források

* Warhammer Fantasy Battles (1st Edition) - 121. és 125. oldal
Runesmith

A ***rúnakovács*** egy jelentős tisztség a törpök között. Nevük jelzi tevékenységüket: ők kovácsolják a tárgyakba a rúnákat. A titkos törp rúnákat nagy figyelemmel és pontossággal vésik bele a fegyverekbe, ezzel csapdába ejtve a mágiát, varázslatos erővel felruházva az adott fegyvert.

## Ismert rúnakovácsok

* Alaric the Mad - a Birodalom számára 12 rúnakardot készít, jutalmul az emberi segítségért, ami során Sigmar megmentette a birodalmukat a zöldbőrű inváziótól.

## Források

* Warhammer Armies: The Empire (4th Edition) - 17. oldal